SVI ลุ้นกำไร Q2 โตทะลัก 241% ทำนิวไฮในรอบ 8 ไตรมาส แนะซื้อเป้า 4.90 บ.
SVI ลุ้นกำไร Q2 โตทะลัก 241% ทำนิวไฮในรอบ 8 ไตรมาส แนะซื้อเป้า 4.90 บ.
24 ก.ค. 2561

บล.ฟินันเซีย ไซรัส ระบุในบทวิเคราะห์วันนี้(24ก.ค.) ว่า บริษัท เอสวีไอ จำกัด (มหาชน) หรือ SVI ราคาหุ้นขึ้นมาแล้ว 7% นับตั้งแต่เราเชียร์ซื้อเมื่อ 17 ก.ค. 18 แต่ด้วยความที่โมเมนตัมราคายังเป็นบวก และเป็นหุ้นไม่กี่ตัวที่ผลประกอบการ ไตรมาส2/61 จะออกมาดีมาก รวมถึงได้ประโยชน์จากบาทอ่อน จึงน่าจะขยับขึ้นได้ต่อในสัปดาห์นี้
คาดกำไรสุทธิไตรมาส 2/61 ที่ 218 ลบ. (+241% เทียบไตรมาสก่อนหน้า, +74% เทียบช่วงเดียวกันของปีก่อน) ทำจุดสูงสุดในรอบ 8 ไตรมาส จากรายได้ที่โตเป็นไตรมาสที่ 5 ติดต่อกัน, เงินบาทที่เริ่มกลับมาอ่อนค่า, และปัญหาขาดแคลนวัตถุดิบที่คลี่คลาย แนวโน้ม 2H18 จะโตดีต่อเนื่อง เพราะฐานปีก่อนต่ำ และ 3Q18 เป็น High Season เราคาดกำไรทั้งปี 656 ลบ. +33% เทียบช่วงเดียวกันของปีก่อน